ตลท.เปิดประมูลที่รัชดา9.6ไร่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

เนรมิตศูนย์ธุรกิจตลาดทุน มูลค่าเงินลงทุน56พันล้าน
โพสต์ทูเดย์ — ตลาดหลักทรัพย์เปิดประมูลซื้อให้เช่าพื้นที่ย่านรัชดาฯ 9.6 ไร่ สร้างศูนย์ธุรกิจตลาดทุน ประเมินมูลค่าเบื้องต้น 5,0006,000 ล้านบาท
นางภัทรียา เบญจพลชัย กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า ตลาดหลักทรัพย์ได้เปิดขายซองประมูลให้แก่ผู้ที่สนใจเข้ามาร่วมพัฒนาที่ดินย่านรัชดาภิเษกศูนย์วัฒนธรรม จำนวน 9.66 ไร่ ซึ่งตลท. ได้แบ่งออกมาเพื่อใช้สำหรับการก่อสร้างโครงการศูนย์ธุรกิจตลาดทุน 
สำหรับที่ดินส่วนนี้จะเปิดให้ผู้สนใจยื่นซองประมูลสามารถเสนอซื้อหรือเสนอเช่าที่ดินตามความต้องการของผู้เสนอซองเข้ามา โดยตลาดหลักทรัพย์จะเป็นผู้พิจารณาตัดสินว่าจะดำเนินการขายที่ดินดังกล่าวหรือจะให้เช่าที่ดินดังกล่าวแก่ผู้ที่สนใจยื่นซองประมูลเข้ามา 
อย่างไรก็ตาม จากการประเมินเบื้องต้นในส่วนของที่ดิน 9.66 ไร่ ประเมินราคาสำหรับที่ดินไว้ 1,500 ล้านบาท และการก่อสร้างตึกจำนวน 38 ชั้น อีกประมาณ 4,000 ล้านบาท โดยเปิดทางเลือกให้ผู้ยื่นซองเข้าประมูล 2 ทาง วิธีที่ 1 เสนอขายให้ผู้เข้าร่วมประมูล วิธีที่ 2 ให้เช่าโดยจะจ่ายค่าเช่าเป็นระยะเวลา 30 ปี และสามารถขอต่อระยะเวลาการเช่าอีก 30 ปี โดยผู้เช่าจะเป็นผู้ลงทุนในส่วนของตัวอาคารเอง สำหรับค่าเช่าได้กำหนดในทีโออาร์ไว้ไม่ต่ำกว่า 1.6 แสนบาท/ตารางวา 
ทั้งนี้ ตลาดหลักทรัพย์จะเปิดขายซองประมูลตั้งแต่วันที่ 1125 ก.พ. 2553 และจะกำหนดยื่นซองประมูล 24 มี.ค. 2553 และจะประกาศผล 24 พ.ค. 2553 และภายในเดือนมิ.ย. จะทำสัญญากับผู้ชนะการประมูล 
นางภัทรียา กล่าวว่า ในส่วนที่ดินที่เหลืออีก 5.24 ไร่ ตลาดหลักทรัพย์จะก่อสร้างเป็นอาคารที่ทำการของตลาดหลักทรัพย์ โดยจะใช้เงินที่ได้รับจากการขายที่ดินในส่วน 9.66 ไร่มาดำเนินการ
สำหรับมูลค่าการลงทุนในส่วนอาคารทำการของตลาดหลักทรัพย์ประเมินไว้ประมาณ 2,000 ล้านบาท จะใช้เวลาก่อสร้าง 3 ปี คาดว่าจะเสร็จสิ้นภายในปี 2555